Apstiprināts   
ar Rīgas domes \_\_\_\_\_\_2024.   
lēmumu Nr.\_\_\_\_

Projekts

**DĀVINĀJUMA LĪGUMS**

*Dokumenta parakstīšanas datums*

*ir pēdējā pievienotā droša elektroniskā*

*paraksta un tā laika zīmoga datums*

**Rīgas valstspilsētas pašvaldība,** juridiskā adrese: Rātslaukums 1, Rīga, LV-1050, reģistrācijas Nr. 90011524360, Rīgas valstspilsētas pašvaldības aģentūras “Rīgas pieminekļu aģentūra” direktora Gunāra Nāgela personā, kurš rīkojas, pamatojoties uz Rīgas domes ... lēmumu Nr. ... “Par dāvinājuma pieņemšanu no “Swedbank” AS”   
(turpmāk – Pašvaldība), no vienas puses, un

**“Swedbank” AS**, juridiskā adrese: Balasta dambis 15, Rīga, LV-1048, reģistrācijas Nr. 40003074764, tās valdes priekšsēdētāja Laura Menča personā (turpmāk – Dāvinātājs), no otras puses, turpmāk līgumslēdzēji kopā – Puses, noslēdz šādu dāvinājuma līgumu (turpmāk – Līgums):

**1. Līguma priekšmets**

1.1. Dāvinātājs dāvina Pašvaldībai un Pašvaldība ar pateicību pieņem piecus vides objektus, “Gudrība”, “Drosme”, “Mērenība”, “Taisnīgums” un “Atbildība” (turpmāk – Dāvinājums), kas tiks uzstādīti piecās Rīgas apkaimēs – Āgenskalnā, Zaķusalā, Čiekurkalnā, Sarkandaugavā un Pļavniekos ar kopējo Dāvinājuma vērtību **242 000,00 EUR** (divi simti četrdesmit divi tūkstoši euro) apmērā.

1.2. **Dāvinājuma mērķis** – manifestēt idejas un vērtības – gudrību, drosmi, mērenību, taisnīgumu un atbildību. Katra vides objekta simbolika, kā arī audio stāsti ir saistīti ar piecu Rīgas apkaimju – Āgenskalna, Zaķusalas, Čiekurkalna, Sarkandaugavas un Pļavnieku – vēsturi un šodienu.

* 1. Dāvinātājs nodod Dāvinājumu un visu tā dokumentāciju Pašvaldībai īpašumā   
     30 (trīsdesmit) darba dienu laikā no Līguma parakstīšanas brīža ar pieņemšanas nodošanas aktu.
  2. Dāvinājums atradīsies piecās Rīgas vietās – Āgenskalnā (zemes vienības kadastra apzīmējums 01000492029), Zaķusalā (zemes vienības kadastra apzīmējums 01000512014), Čiekurkalnā (zemes vienības kadastra apzīmējums 01000870198), Sarkandaugavā (zemes vienības kadastra apzīmējums 01000170043) un Pļavniekos (zemes vienības kadastra apzīmējums 01001210201).

**2. Pušu tiesības un pienākumi**

1. Apliecinājums Dāvinājuma nodošanai Pašvaldībai un Dāvinājuma pieņemšanai no Pašvaldības puses ir Pušu parakstīts Dāvinājuma pieņemšanas un nodošanas akts (Līguma pielikums “Dāvinājuma pieņemšanas un nodošanas akts”) par Dāvinājuma pieņemšanu, kas apliecina Dāvinājuma uzstādīšanu tam paredzētajās vietās.
2. Dāvinātājs pirms Līguma parakstīšanas ar Pašvaldību ir veicis visas nepieciešamās darbības, lai saskaņotu Dāvinājuma uzstādīšanu ar atbildīgajām institūcijām.
3. Parakstot Dāvinājuma pieņemšanas un nodošanas aktu, Pašvaldība apliecina, ka viņu apmierina Dāvinājuma faktiskais stāvoklis un Dāvinājums atbilst tiem mērķiem, kuru īstenošanai tas ir paredzēts.
4. Pašvaldībai ir pienākums izlietot Dāvinājumu Līguma 1.2. apakšpunktā paredzētajam mērķim. Dāvinājumu pārvietošana notiek, saskaņojot to ar Dāvinātāju, pirms tam par to informējot 3 (trīs) mēnešus iepriekš.
5. Pašvaldībai nav tiesību atgriezt Dāvinājumu Dāvinātājam vai prasīt Dāvinātājam īstenot tā demontāžu. Dāvinātājs nav atbildīgs par Dāvinājuma uzturēšanu un apkopi, kā arī par jebkādu konstatēto vai radušos defektu novēršanu nākotnē.
6. **Pušu atbildība**
   1. Dāvinātājam ir tiesības jebkurā laikā pārbaudīt piešķirtā Dāvinājuma izlietošanu, pieprasot no Pašvaldības ar to saistīto informāciju. Pašvaldībai ir pienākums sniegt iepriekš minēto informāciju pēc Dāvinātāja rakstiska pieprasījuma tajā noteiktajā termiņā (termiņš nedrīkst būt īsāks par 10 (desmit) darba dienām) un veidā.
   2. Dāvinātājam saskaņā ar Civillikumu ir tiesības Dāvinājumu atsaukt.
   3. Pēc Dāvinājuma pieņemšanas tā turpmāko uzturēšanu un apsaimniekošanu nodrošina Pašvaldība atbilstoši spēkā esošo normatīvo aktu regulējumam.
7. **Citi noteikumi**
   1. Katra Puse tiek atbrīvota no atbildības par no Līguma izrietošo saistību pilnīgu vai daļēju neizpildi, kā arī to nepienācīgu izpildi, ja šāda neizpilde vai nepienācīga izpilde radusies nepārvaramas varas apstākļu rezultātā, kuri radušies pēc Līguma noslēgšanas un kurus attiecīgā Puse nevarēja nedz paredzēt, nedz novērst ar saprātīgiem līdzekļiem, un kuri tieši ietekmēja Puses spēju izpildīt savas saistības saskaņā ar Līgumu. Nepārvaramas varas apstākļiem iestājoties un beidzoties, Pusei, kurai radās neiespējamība izpildīt savas saistības, ir nekavējoties, bet ne vēlāk kā 3 (trīs) darba dienu laikā, jāinformē par to otra Puse un jāvienojas par saistību izpildes termiņa pagarināšanu vai Līguma izbeigšanu vai Līguma noteikumu izmaiņu, kamēr darbojas šie apstākļi un to sekas.
   2. Līgums stājas spēkā pēc tā abpusējas parakstīšanas un ir spēkā līdz Pušu saistību pilnīgai izpildei.
   3. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par šī Līguma neatņemamām sastāvdaļām.
   4. Puses apņemas visus jautājumus, kas saistīti ar Līguma izpildi, risināt pārrunu ceļā, bet, ja pārrunas nav bijušas sekmīgas, strīdu izskata Latvijas Republikas vispārējas jurisdikcijas tiesā, Latvijas Republikas normatīvajos aktos noteiktajā kārtībā.
   5. Līgums un tā pielikums ir sastādīti latviešu valodā uz 3 (trīs) lapām. Līgums parakstīts ar drošiem elektroniskajiem parakstiem, kas satur laika zīmogus.
8. **Pušu rekvizīti**

|  |  |
| --- | --- |
| **Dāvinātājs:**  **“Swedbank” AS**  Reģistrācijas Nr. 40003074764  Juridiskā adrese: Balasta dambis 15, Rīga, LV-1048  E-pasts: info@swedbank.lv  Valdes priekšsēdētājs Lauris Mencis | **Pašvaldība:**  **Rīgas valstspilsētas pašvaldība**  Reģistrācijas Nr. 90011524360  Juridiskā adrese: Rātslaukums 1, Rīga,  LV-1050  E-pasts: rpa@riga.lv Rīgas valstspilsētas pašvaldības aģentūras “Rīgas pieminekļu aģentūra” direktors Gunārs Nāgels |

Pielikums Dāvinājuma līgumam

**Dāvinājuma pieņemšanas un nodošanas akts**

*Dokumenta parakstīšanas datums*

*ir pēdējā pievienotā droša elektroniskā*

*paraksta un tā laika zīmoga datums*

**Rīgas valstspilsētas pašvaldība,** juridiskā adrese: Rātslaukums 1, Rīga, LV-1050, reģistrācijas Nr. 90011524360, Rīgas valstspilsētas pašvaldības aģentūras “Rīgas pieminekļu aģentūra” direktora Gunāra Nāgela personā, kurš rīkojas saskaņā ar Rīgas domes… lēmumu Nr. … “Par iecelšanu direktora amatā” un pamatojoties uz Rīgas domes ... lēmumu Nr. ... “Par dāvinājuma pieņemšanu no “Swedbank” AS” (turpmāk – Pašvaldība), no vienas puses, un

**“Swedbank” AS**, juridiskā adrese: Balasta dambis 15, Rīga, LV-1048, reģistrācijas Nr. 40003074764, tās valdes priekšsēdētāja Laura Menča personā (turpmāk – Dāvinātājs), no otras puses, katrs atsevišķi vai abi kopā saukti arī kā Puse vai Puses, ņemot vērā, ka \_\_\_\_\_.\_\_\_\_\_\_.2024. starp Pusēm tika noslēgts Dāvinājuma līgums Nr. ………………, turpmāk tekstā – Līgums, noslēdz šādu Dāvinājuma pieņemšanas un nodošanas aktu, turpmāk tekstā – Akts:

1. Pašvaldība pieņem un Dāvinātājs nodod: pieņem piecus vides objektus, “Gudrība”, “Drosme”, “Mērenība”, “Taisnīgums” un “Atbildība” (turpmāk – Dāvinājums) ar kopējo Dāvinājuma vērtību 242 000,00 EUR (divi simti četrdesmit divi tūkstoši euro) apmērā, kopā ar visu tā dokumentāciju, tostarp Dāvinājuma tehnisko specifikāciju un visus institūciju saskaņojumus par Dāvinājuma uzstādīšanu piecās Rīgas apkaimēs – Āgenskalnā (zemes vienības kadastra apzīmējums 01000492029), Zaķusalā (zemes vienības kadastra apzīmējums 01000512014), Čiekurkalnā (zemes vienības kadastra apzīmējums 01000870198), Sarkandaugavā (zemes vienības kadastra apzīmējums 01000170043) un Pļavniekos (zemes vienības kadastra apzīmējums 01001210201).
2. Pašvaldībai nav pretenziju par pieņemto un Aktā minēto Dāvinājumu.
3. Pašvaldība izlietos Dāvinājumu Līgumā paredzētajam mērķim.
4. Akts sastādīts uz vienas lapas divos eksemplāros, katrai Pusei pa vienam eksemplāram. Abiem eksemplāriem ir vienāds juridiskais spēks.

|  |  |
| --- | --- |
| **Dāvinātājs:**  **“Swedbank” AS**  Reģistrācijas Nr. 40003074764  Juridiskā adrese: Balasta dambis 15, Rīga, LV-1048  E-pasts: info@swedbank.lv  Valdes priekšsēdētājs Lauris Mencis | **Pašvaldība:**  **Rīgas valstspilsētas pašvaldība**  Reģistrācijas Nr. 90011524360  Juridiskā adrese: Rātslaukums 1, Rīga,  LV-1050  E-pasts: rpa@riga.lv  Rīgas valstspilsētas pašvaldības aģentūras “Rīgas pieminekļu aģentūra” direktors Gunārs Nāgels |

**Nodod: Pieņem:**

Rīgas domes priekšsēdētājs V. Ķirsis